সফল পেশা ছেড়েছিলেন যেসব বলিউড তারকারা...-469742 | কালের কণ্ঠ | kalerkantho
২ মার্চ, ২০১৭ ০২:১৮
একদিকে পেশা, অন্যদিকে নেশা। কোনও এক সময় দোটানায় ভুগতে হয়েছিল তাঁদেরকেও। অভিনয়ের নেশা মনের গলিতে ঘাপটি মেরে বসে থাকলেও প্রথম জীবনটা কিন্তু শুরু হয়েছিল অভিনয়ের চৌহদ্দি থেকে অনেকটাই দূরে। তবে নেশার টানে আবারও ফিরে এসেছিলেন অভিনয়ের দরজায়। বলিউডে এমন তারকার সংখ্যা নেহাত কম নয়। আসুন এবার জেনে নেই এসব বলিউড অভিনেতাদের পেছনের ক্যারিয়ারের ইতিহাস-
১. অমিতাভ বচ্চন: বলিউডের শাহেনশা তিনি। প্রায় পাঁচ দশকের অভিনয় জীবন তার। কিন্তু কর্মজীবনের শুরুতে রেডিও জকি হিসাবে আত্মপ্রকাশ করতে চেয়েছিলেন বিগ-বি। যদিও 'অল ইন্ডিয়া রেডিও' তাঁর কণ্ঠস্বর প্রত্যাখ্যান করে। কলকাতার একটি শিপিং কোম্পানিতেও দীর্ঘ দিন কাজ করেছেন অমিতাভ। পরে অভিনয়ের নেশাকেই পেশাতে পরিণত করেন তিনি।
৪. আমিশা পটেল: অর্থনীতির স্নাতক আমিশা পড়াশোনায় বরাবরই ভাল ছিলেন। গোল্ড মেডেল নিয়ে কলেজ পাশ করে ইকোনমিক অ্যানালিসিস্টের কাজ করতেন আমিশা। কিন্তু অভিনয়ের জন্য ছেড়েছিলেন সফল পেশাও। বাবার বন্ধু পরিচালক রাকেশ রোশনের হাত ধরে সুপার ডুপার হিট ছবি 'কহ না প্যার হ্যায়'-এ প্রথম আত্মপ্রকাশ বলিউডে। আর ফিরে যাননি পুরনো পেশায়।
৬. সোনাক্ষী সিনহা: কস্টিউম ডিজাইনার হিসাবে ভালই জনপ্রিয় হয়েছিলেন সোনাক্ষী। ২০০৫-এ 'মেরে দিল লেকে দেখো' ছবির পোশাক ডিজাইনার ছিলেন দাবাং গার্ল। কিন্তু অভিনয়ের জন্য ছেড়ে দেন সেই পেশাও।
৭. বোমান ইরানি: নিজেদের পৈতৃক বেকারির ব্যবসা ছিল তাঁদের। মুম্বইয়ের তাজ হোটেলে রুম সার্ভিসের কাজও করেছেন 'থ্রি ইডিয়টস'-এর ভাইরাস। কিন্তু নেশা ছিল অভিনয়ের। মঞ্চে প্রথম অভিনয়ে হাতেখড়ি। নেশার টানে বলিউডে পা দিতে বেশি সময় নেননি।